**Intézkedési terv**

*az egyajánlatos közbeszerzések számának csökkentését szolgáló intézkedésekről szóló 63/2022. (II. 28.) Korm. rendelet alapján, az egyajánlatos közbeszerzések csökkentésére*

(2022)

1. **Az egyajánlatos közbeszerzések magas számának (illetve arányának) lehetséges okai**

A Radioaktív Hulladékokat Kezelő Kft. (RHK Kft.) a Kormány által az [1996. évi CXVI. törvény (Atomtörvény)](https://net.jogtar.hu/jogszabaly?docid=99600116.TV) előírása szerint kijelölt szervként Magyarországon egyedüliként végzi a keletkező radioaktív hulladék végleges elhelyezését, a kiégett üzemanyag átmeneti tárolását, valamint a nukleárisüzemanyag-ciklus lezárásával és a nukleáris létesítmények leszerelésével összefüggő feladatokat. Feladatainak végrehajtása során az RHK Kft. követi a közbeszerzésről szóló hazai jogszabályokat, tevékenységének speciális jellege miatt azonban alapvetően a piacnak egy szűk szegmensével áll kapcsolatban.

A potenciális ajánlattevők körét tovább szűkíti a radioaktív hulladék és a kiégett üzemanyag biztonságos elhelyezését szavatoló jogszabályi környezet; a többek között akkreditációra vagy hatósági névjegyzékben való szereplésre vonatkozó előírásoknak való megfelelés követelménye erőteljesen korlátozza az RHK Kft. által indított közbeszerzéseken ajánlatot benyújtó gazdasági szereplők körét. (Pl.: az atomenergiáról szóló törvény hatálya alá tartozó építményekkel, létesítményekkel kapcsolatos műszaki szakértői, tervezői, műszaki ellenőri és felelős műszaki vezetői tevékenység szerinti szakmagyakorlásra való alkalmasság igazolásának és nyilvántartásba vételének részletes szabályairól, továbbá a nyilvántartás adattartalmára vonatkozó szabályokról szóló 184/2016. (VII. 13.) Korm. rendelet).

1. **Az egyajánlatos közbeszerzések beszerzési tárgyai 2021. évben**
   1. Generáltervezői tevékenység 2020-2024.

Rendelési szám: K5100-004/20; P190B-4-07/20; P290B-4-07/20; P400B-4-02/20; P500B-4-01/20; P300B-4-05/20

EKR azonosító: EKR000652362020

Egy ajánlat lehetséges oka:

A hazai nukleáris ipar országunk méretéből, és a nukleáris létesítmények számossága szempontjából is rendkívül kis részét képezi a teljes ágazatnak, infrastruktúrának.

Az atomenergia nem megfelelő alkalmazása, a létesítmények szakszerűtlen tervezése, megvalósítása és működtetése súlyos anyagi, humán és gazdasági károkat eredményezhet. Ennek megelőzése, kizárása céljából az iparág jogszabályi háttere számos plusz követelményt, előírást fogalmaz meg, úgy a létesítést megelőző tevékenységekre (kutatás, tervezés), mint a létesítésre és az üzemeltetésre vonatkozóan.

Ebből kifolyólag a generáltervezőnek azon túl, hogy több, mint tíz szakági területre vonatkozóan megfelelő végzettséggel rendelkező szakemberekkel kell rendelkeznie, ismernie kell a nukleáris ipar speciális jogszabályi és szakmai követelményrendeszerét, és felkészültnek kell lennie úgy az ajánlatkérő által már üzemeltetett, mint a későbbiekben megvalósításra kerülő beruházások, létesítményeinek műszaki konstrukcióját illetően is.

A fentiekben felsorolt komplex követelményrendszernek való megfelelés hosszú, költséges feladat, ezért csekély számú olyan tervező iroda van, amely ezen a területen kíván versenyezni.

* 1. KKÁT földrengés érzékelő és lekapcsoló rendszer átalakítása

Rendelési szám: P170B-2-13/20

EKR azonosító: EKR000974862020

Egy ajánlat lehetséges oka:

A KKÁT (Kiégett Kazetták Átmeneti Tárolója) nukleáris létesítmény. Ebből kifolyólag a tárgyi feladat ellátásához nyertes ajánlattevőnek az iparági átlagnál lényegesen szigorúbb jogszabályi, minőségirányítási és szabványokban rögzített előírásoknak, ill. elvárásoknak kell megfelelnie.

Az átalakítással érintett földrengés érzékelő és lekapcsoló rendszerhez hasonló –ajánlatkérő legjobb tudomása szerint – hazánkban csak a Paksi Atomerőmű területén található.

Fentiekből kifolyólag kevés hazai vállalkozás végez a beszerzés tárgyával azonos, vagy ahhoz hasonló tevékenységet, a külföldi vállalkozások pedig a magyar nyelvű jogszabályi háttér, és az általuk alkalmazott magasabb rezsióradíjak miatt jellemzően nem keresnek, ill. vállalnak hazánkban munkát.

* 1. NRHT beruházásokat támogató technológiai tevékenységek

Rendelési szám: K5200-016/21; P290B-4-15/21

EKR azonosító: EKR000408002021

Egy ajánlat lehetséges oka:

A szerződés tárgya szerinti feladat napi szintű helyszíni megjelenést, ill. rendelkezésre állást vár el a nyertes ajánlattevőtől. Az egy ajánlat lehetséges oka, hogy a munkavégzés helyszínének (Bátaapáti Nemzeti Radioaktívhulladék-tároló) közelében korlátozott számú vállalkozás lát el a beszerzés tárgya szerinti, vagy ahhoz hasonló tevékenységet, és a vállalási ár jelentős részét képezi a helyszíni kiszállási költsége.

1. **A tárgyévben végrehajtandó, egyajánlatos közbeszerzések csökkentésére irányuló tervezett intézkedések**
   1. Közbeszerzési kiírások megfelelő időbeli ütemezése

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Törekedni kell arra, hogy a közbeszerzési eljárások megindítása ne olyan időszakokra essen, amikor kisebb a gazdasági szereplők aktvitása (karácsonyi időszak, nyári szünet stb.), valamint kerülni kell hasonló tárgyú, nagy értékű közbeszerzések egy időben történő indítását.

Határidő: folyamatosan

Felelős szervezeti egység: Koordinációs Osztály

Lehetséges kockázat: A fenti ütemezéssel az aktívabb időszakokban jelentősen megnőhet a munkaterhelés, emiatt az ajánlatok bírálata, értékelése elhúzódhat.

* 1. Részajánlat tétel lehetőségének biztosítása

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Fokozottan figyelni kell a részajánlat tétel lehetőségének biztosítására minden esetben, amikor az lehetséges, ezzel is elősegítve a kis- és középvállalkozások minél nagyobb számú részvételét az eljárásokban.

Határidő: folyamatosan

Felelős szervezeti egység: Koordinációs Osztály

Lehetséges kockázat: A beszerzés tárgyának egyedisége és az alacsony számú piaci szereplő miatt minden részre egyetlen ajánlat érkezik ugyanattól a gazdasági szereplőtől, és a külön részek miatt Ajánlatkérő elesik az ajánlati árat esetlegesen csökkentő mennyiségi kedvezményektől.

* 1. Megfelelő ajánlattételi határidők biztosítása

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Törekedni kell arra, hogy az egyes eljárás típusokhoz meghatározott minimális ajánlattételi határidőknél hosszabb idő álljon rendelkezésre az ajánlatok elkészítéséhez. A minimális határidőt csak nagyon indokolt esetben szabad alkalmazni.

Határidő: folyamatosan

Felelős szervezeti egység: Koordinációs Osztály

Lehetséges kockázat: Megnő az eljárások időigénye.

* 1. A műszaki leírás versenysemleges megfogalmazása

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Amennyiben a beszerzés tárgya azt lehetővé teszi, kiemelt figyelmet kell fordítani arra, hogy leírásban szereplő paramétereknek lehetőség szerint minél több gazdasági szereplő által kínált termék vagy szolgáltatás meg tudjon felelni. A beszerzés előkészítése során meg kell bizonyosodni arról, hogy a műszaki leírás ne tartalmazzon olyan műszaki paramétert, amely indokolatlanul kizár egyes termékeket vagy szolgáltatásokat, annak ellenére, hogy az ajánlatkérői igényeknek azok is megfelelnének. Fentieket a belső munkafolyamatok során dokumentálni is szükséges.

Határidő: folyamatosan

Felelős szervezeti egység: témafelelős szervezeti egységek

Lehetséges kockázat: Az Ajánlatkérő tevékenységének speciális jellege és a szűk piac miatt a beszerzések jelentős részénél a fentiek alkalmazása nem segíti az ajánlatok számának növelését, ugyanakkor a karbantartás és az üzemeltetés feladatai és költsége jelentősen megnövekedhet.

* 1. Szerződéses feltételek felülvizsgálata - az árak jövőbeli változása

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Felül kell vizsgálni és szükség szerint módosítani kell az alkalmazott szerződéses feltételeket. Hosszabb távú szerződések esetében törekedni kell arra, hogy a szerződés tervezetben az árak jövőbeli változásának lehetőségei előre rendezettek legyenek (pl. referencia érték, árindexálás alkalmazásával), összhangban a Kbt. 141. § (4) bekezdés a) pontjában foglalt szerződésmódosítási jogcímmel.

Határidő: folyamatosan

Felelős szervezeti egység: Koordinációs Osztály

Lehetséges kockázat: Az Ajánlatkérő tevékenységének speciális jellege és a szűk piac miatt a beszerzések jelentős részénél a fentiek alkalmazása nem segíti az ajánlatok számának növelését.

* 1. Szerződéses feltételek felülvizsgálata - kötbérek

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Felül kell vizsgálni és szükség szerint módosítani kell az alkalmazott szerződéses feltételeket. Törekedni kell arra, hogy a kötbérek az érdeksérelmekkel arányosan kerüljenek meghatározásra.

Határidő: folyamatosan

Felelős szervezeti egység: Jogi Önálló Osztály

Lehetséges kockázat: Az Ajánlatkérő tevékenységének speciális jellege és a szűk piac miatt a beszerzések jelentős részénél a fentiek alkalmazása nem segíti az ajánlatok számának növelését.

* 1. Szerződéses feltételek felülvizsgálata – feltételes közbeszerzések

A tervezett intézkedés végrehajtási módja, határideje, a végrehajtásért felelős szervezeti egység, lehetséges kockázat

Végrehajtási módja: Felül kell vizsgálni és szükség szerint módosítani kell az alkalmazott szerződéses feltételeket. Feltételes közbeszerzések esetén meg kell határozni azt a legkésőbbi időpontot, ameddig a szerződés hatályba léphet. Ez csak a valóban szükséges időtartamra korlátozódhat, és lehetőség szerint ne legyen későbbi a szerződés aláírását követő fél évnél.

Határidő: folyamatosan

Felelős szervezeti egység: Koordinációs Osztály

Lehetséges kockázat: Az Ajánlatkérő tevékenységének speciális jellege és a szűk piac miatt a beszerzések jelentős részénél a fentiek alkalmazása nem segíti az ajánlatok számának növelését.

1. **Korábbi intézkedési tervben megfogalmazott intézkedések hatásai (kitérve például a beszerzési gyakorlatában véghez vitt változtatásokra, a közbeszerzési verseny terén elért eredményekre és az egyajánlatos közbeszerzések csökkentése érdekében szükséges további teendőkre)**

−